Diari Oficial de la Generalitat Valenciana


Sumari del DOGV 3782, del 29-06-2000 (2000/4684)

RESOLUCIÓ de 23 de maig de 2000, del conseller de Justícia i Administracions Públiques, per la qual es disposa l'obertura del període d'informació pública sobre la creació del Col·legi Oficial de Detectius Privats de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3782

Data del DOGV
:   29-06-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2000/4684


Organisme emissor
:   Conselleria de Justícia i Administracions Públiques

Tipus de document
:   Resolució

RESOLUCIÓ de 23 de maig de 2000, del conseller de Justícia i Administracions Públiques, per la qual es disposa l'obertura del període d'informació pública sobre la creació del Col·legi Oficial de Detectius Privats de la Comunitat Valenciana. [2000/X4684]
  
La Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, disposa en l'article 7 que la creació de col·legis professionals amb àmbit d'actuació a la Comunitat Valenciana, sense perjuí de l'àmbit territorial dels ja existents, es farà mitjançant Llei de la Generalitat, amb l'audiència prèvia dels col·legis professionals que puguen estar afectats.
  
El col·lectiu de detectius privats de la Comunitat Valenciana, mitjançant reunió feta a València, va acordar nomenar una Comissió Gestora i promoure els tràmits oportuns per a la creació del Col·legi Oficial de Detectius de la Comunitat Valenciana, i en compliment d'aquest acord, va formalitzar davant dels òrgans competents de la Generalitat Valenciana, la petició corresponent de creació en l'àmbit d'aquesta Comunitat.
  
De conformitat amb el que disposa l'article 6 de l'esmentada Llei 6/1997, de 4 de desembre, per Acord del Govern Valencià, adoptat en la reunió de 25 d'abril de 2000, va acordar d'iniciar el procediment corresponent i elaborar el avantprojecte de llei de creació del Col·legi Oficial de Detectius Privats de la Comunitat Valenciana, el qual s'inclou com annex a aquesta resolució.
  
Per tot el susdit, fent ús de les competències atribuïdes pel Decret 91/1999, de 30 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques, resolc:
  
Primer
  
Sotmetre a informació pública per un termini de 30 dies l'avantprojecte de llei de creació del Col·legi Oficial de Detectius Privats de la Comunitat Valenciana, per tal que els titulars de drets o interessos legítims, individuals o col·lectius, afectats per la creació de l'esmentat col·legi puguen formular les al·legacions que estimen pertinents.
  
Segon
  
Les al·legacions a què fa referència l'apartat anterior, s'han de presentar en el Registre General d'aquesta Conselleria, siti al carrer Historiador Chabàs núm. 2, 46909 València, sense perjuí del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 23 de maig de 2000.- El conseller de Justícia i Administracions Públiques: Carlos González Cepeda.
  
ANNEX
  
Avantprojecte de llei de creació del Col·legi Oficial de Detectius de la Comunitat Valenciana.
  
Preàmbul
  
El col·lectiu de detectius privats de la Comunitat Valenciana, mitjançant reunió celebrada a València, va acordar nomenar una Comissió Gestora i promoure els tràmits oportuns per a la creació del Col·legi Oficial de Detectius de la Comunitat Valenciana, i en compliment d'aquest acord, va formalitzar davant dels òrgans competents de la Generalitat Valenciana, la petició corresponent de creació en l'àmbit d'aquesta Comunitat.
  
La Constitució espanyola, en l'article 149.1.18, reserva a l'Estat la competència sobre les bases del règim jurídic de les Administracions Públiques; i l'article 36 preveu que la Llei regularà les peculiaritats pròpies del règim jurídic dels Col·legis Professionals. La legislació bàsica en aquesta matèria dictada per l'Estat, està recollida en la Llei 2/1974, de 13 de febrer, de Col·legis Professionals, modificada per la Llei 74/1978, de 26 de desembre; el Reial Decret-Llei 5/1996, de 7 de juny; la Llei 7/1997, de 14 d'abril, de Mesures Liberalitzadores en matèria de Sòl i de Col·legis Professionals.
  
D'altra banda, l'Estatut d'Autonomia de la Comunitat Valenciana, en l'article 31, apartat 22, confereix a la Generalitat Valenciana, la competència exclusiva en matèria de Col·legis Professionals i l'exercici de professions titulades, sense perjuí del que disposen els articles 36 i 139 de la Constitució.
  
Fent ús d'aquestes competències es va promulgar la Llei 6/1997, de 4 de desembre, de Consells i Col·legis Professionals de la Comunitat Valenciana, l'article 7.1 de la qual disposa que la creació de col·legis professionals amb àmbit d'actuació a la Comunitat Valenciana, sense perjuí de l'àmbit territorial dels ja existents, es farà mitjançant llei de la Generalitat, amb l'audiència prèvia dels col·legis professionals existents que puguen estar afectats.
  
L'activitat professional de detectiu privat s'inclou entre les activitats de seguretat privada regulades per la Llei 23/1992, de 30 de juliol, de Seguretat Privada i el reglament de desenrotllament, aprovat pel Reial Decret 2.364/1994, de 9 de desembre, que defineix l'àmbit d'actuació i les funcions pròpies, com són: ?obtindre i aportar informació i proves sobre conductes o fets privats, la investigació de delictes perseguibles només a instància de part per encàrrec dels legitimats en el procés penal i la vigilància en fires, hotels, exposicions o àmbits anàlegs?.
  
En allò que afecta a la titulació i requisits necessaris per a l'exercici d'aquesta professió, l'art. 10 de l'esmentada Llei 23/1992, de 30 de juliol, exigeix l'habilitació prèvia del Ministeri de l'Interior, amb caràcter d'autorització administrativa, mitjançant l'expedició d'una targeta d'identitat professional i que es materialitza en el compliment dels requisits que es contenen en el citat precepte i la superació de les proves oportunes que acrediten els coneixements i la capacitació necessaris per a l'exercici de les seues funcions.
  
Per això, l'Ordre de 7 de juliol de 1995, del Ministeri de Justícia i Interior, dictada en desenrotllament de diversos aspectes del Reglament de Seguretat Privada, en la qual es conté la formació i habilitació del personal de seguretat, regula els mòduls de formació exigits als detectius privats, tot indicant que hauran de superar en els instituts de Criminologia o en altres centres oficials adequats i habilitats pel Ministeri d'Educació i Ciència, els programes establits, i que inclouran les matèries determinades per la Secretaria d'Estat d'Interior, que comprendran, com a mínim, cent vuitanta crèdits, de deu hores d'ensenyament, a desenrotllar al menys durant tres cursos lectius. La superació d'aquest programa de formació, de conformitat amb el que disposa l'article 54.5 del Reglament de Seguretat Privada comporta l'obtenció del diploma de detectiu privat.
  
Des del punt de vista de l'interès públic resulta convenient assumir la petició de creació del Col·legi Professional de Detectius Privats de la Comunitat Valenciana, atès que estem davant d'uns professionals que per les especials i delicades funcions que tenen assignades, ?investigació de conductes, fets privats i delictes perseguibles només a instància de part?, permetrà als ciutadans que requerisquen els seus serveis, comptar amb una garantia i una defensa superiors dels seus drets en la relació que mantinguen amb aquests professionals i una actuació deontològica adequada.
  
Article 1. Creació
  
Es crea el Col·legi Oficial de Detectius Privats de la Comunitat Valenciana, com a corporació de dret públic amb personalitat jurídica pròpia i plena capacitat per al compliment dels seus fins.
  
Article 2. Àmbit territorial
  
L'àmbit territorial d'aquest col·legi professional és el de la Comunitat Valenciana.
  
Article 3. Àmbit personal
  
El Col·legi Oficial de Detectius Privats de la Comunitat Valenciana, agrupa a les persones que, d'acord amb la normativa vigent, estiguen habilitades per a l'exercici de les funcions de detectiu privat. La integració s'ha de realitzar d'acord amb les lleis reguladores dels col·legis professionals.
  
DISPOSICIONS TRANSITÒRIES
  
Primera
  
La Comissió Gestora del Col·legi Oficial de Detectius de la Comunitat Valenciana, en el termini de sis mesos des de l'entrada en vigor de la present Llei, aprovarà uns estatuts provisionals del Col·legi Oficial de Detectius Privats de la Comunitat Valenciana, en els quals es regularà la convocatòria i el funcionament de l'Assemblea Col·legial Constituent, de la qual formaran part tots els professionals inscrits en el cens de detectius privats que exerceixen a la Comunitat Valenciana. La convocatòria es publicarà en el Diari Oficial de la Generalitat Valenciana.
  
Segona
  
1. L'Assemblea Constituent, en el termini de sis mesos des de l'aprovació dels estatuts provisionals, elaborarà i aprovarà els estatuts definitius del Col·legi Oficial de Detectius Privats de la Comunitat Valenciana i elegirà els membres dels òrgans col·legials de govern.
  
2. L'acta de l'Assemblea Constituent serà remesa a la Conselleria de Justícia i Administracions Públiques o al departament competent en matèria de col·legis professionals i inclourà la composició dels òrgans de govern i els estatuts del col·legi, perquè siga verificada la legalitat i la conseqüent inscripció registral i publicació en el Diari Oficial de la Generalitat Valenciana.
  
DISPOSICIÓ FINAL
  
Única